open-index/open-wikipedia-markdown huggingface dataset:
Biatlono pasaulio čempionatas

**[[Biatlonas|Biatlono]] pasaulio čempionatas** rengiamas nuo 1958 m. Nuo to laiko didėjo rungčių pasaulio čempionatuose skaičius, taip pat tik nuo 1989 m. toks čempionatas rengiamas ir vyrams, ir moterims kartu.

1978 m. pasaulio čempionatas gavo naujas taisykles – buvo sumažinti ginklų kalibrai, o atstumas iki taikinių nuo 150 m sumažintas iki 50 m.

Įprastai čempionatai vyksta vasario-kovo mėnesiais.

## Rungtys

### Vyrai
* Asmeninės 20 km lenktynės (rengiamos nuo 1958 m.)
* 10 km sprintas (nuo 1974 m.)
* 12,5 km persekiojimo lenktynės (nuo 1997 m.)
* Masinio starto 15 km lenktynės (nuo 1999 m.)
* Estafetė 4 po 7,5 km (nuo 1966 m.)
* 20 km komandinės lenktynės (1958–1965)
* Komandinės lenktynės (1989–1998)

### Moterys
* Asmeninės 15 km lenktynės (nuo 1984 m.)
* 7,5 km sprintas (nuo 1984 m.)
* 10 km persekiojimo lenktynės (nuo 1997 m.)
* 12,5 km masinio starto lenktynės (nuo 1999 m.)
* Estafetė 4 po 6 km (nuo 1984 m.)
* Komandinės lenktynės (1989–1998)

### Mišrios
* Estafetė 2 × 6 km + 2 × 7,5 km (nuo 2005 m.)
* Vienetų mišri estafetė 1 x 6 km + 1 x 7,5 km (nuo 2019 m.)

## Čempionato medaliai pagal šalis
Maironio rinktinė

**Maironio rinktinė** (iki 1948 m. kovo 5 d. vadinta **Povilo Lukšio rinktine**) – Lietuvos partizanų rinktinė.

## Istorija
Rinktinė sukurta 1946 m. kovo mėnesį iš Lietuvos laisvės armijos Kovo apylinkės. 1952 m. gegužės 20 d. panaikinus Prisikėlimo apygardą, rinktinė perkelta į Kęstučio apygardą.

## Vadai

## Šaltiniai
Miranda Lambert

**Miranda Lei Lambert** (*Miranda Leigh Lambert*, g. 1983 m. lapkričio 10 d.) – amerikiečių kantri atlikėja. Ji išgarsėjo 2003 m. patekusį į muzikos konkurso „Nashville Star“ finalą ir ten užėmus trečiąją vietą. Neilgai trukus, ji pasirašė kontraktą su „Epic Records“ kompanija.

2024 m. duomenimis, atlikėja yra išleidusi dešimt studijinių albumų. Naujausiasis, „Postcards from Texas“, išleistas 2024 m. rugsėjį. 2023 metais žurnalas „Time“ atlikėją įvardino kaip vieną iš 100–o įtakingiausių pasaulio žmonių.

## Diskografija
**Studijiniai albumai**
* *Miranda Lambert* (2001)
* *Kerosene* (2005)
* *Crazy Ex-Girlfriend* (2007)
* *Revolution* (2009)
* *Four the Record* (2011)
* *[[Platinum]]* (2014)
* *The Weight of These Wings* (2016)
* *Wildcard* (2019)
* *Palomino* (2022)
* *Postcards from Texas* (2024)

**Kartu su „Pistol Annies“**
* *Hell on Heels* (2011)
* *Annie Up* (2013)
* *Interstate Gospel* (2018)
* *Hell of a Holiday* (2021)

**Bendri albumai**
* *The Marfa Tapes* (kartu su Jack Ingram ir Jon Randall) (2021)

## Išnašos

## Nuorodos
*
Ultraviolence

**Ultraviolence** – trečiasis studijinis amerikiečių atlikėjos Lana Del Rey albumas, išleistas 2014 m. birželio 13 d. Albumas susilaukė teigiamų kritikų įvertinimų, taip pat per pirmą savaitę JAV buvo parduota virš 182 tūkstančių kopijų ir jis debiutavo pirmojoje „Billboard 200“ reitingo vietoje, tapdamas pirmuoju atlikėjos įrašu, pasiekusiu reitingo viršūnę.

## Dainų sąrašas

## Išnašos
Platinum

**Platinum** – penktasis studijinis amerikiečių kantri atlikėjos Miranda Lambert albumas, išleistas 2014 m. birželio 3 d. Per pirmą savaitę JAV buvo parduota 180 tūkstančių albumo kopijų ir jis debiutavo pirmojoje „Billboard 200“ reitingo vietoje. Tai buvo pirmasis atlikėjos albumas, užėmęs pirmąją vietą šalyje. Taip pat tai buvo penktasis iš eilės jos albumas, debiutavęs pirmoje vietoje kantri muzikos tope.

2015 m. albumas laimėjo „Grammy“ apdovanojimą geriausio kantri albumo kategorfijoje.

## Dainų sąrašas

## Išnašos
Fud Leclerc

**Fernand Urbain Dominic Leclercq** (1924 m. Monliusone, Overnė – 2010 m. rugsėjo 20 d. Ganshorene), geriau žinomas kaip **Fud Leclerc**, buvo Belgijos dainininkas. Keturis kartus Belgijos atstovas „Eurovizijos“ dainų konkurse (1956, 1958, 1960 ir 1962 m.).

Fud Leclerc su daina „Messieurs les noyés de la Seine“ dalyvavo pirmajame „Eurovizijos“ dainų konkurse 1956 m. Po dvejų metų šiame konkurse su daina „Ma petite chatte“ užėmė penktą vietą. 1960 m. „Eurovizijoje“ Fud Leclerc su kūriniu „Mon amour pour toi“ liko šeštoje vietoje. 1962 m. „Eurovizijos“ dainų konkurse su daina „Ton nom“ atlikėjas užėmė paskutinę vietą.

Paskutinius savo gyvenimo metus jis praleido slaugos namuose Ganshorene.

## Nuorodos
* Fud Leclerc IMDB svetainėje

|-
Ghost Stories

**Ghost Stories** – šeštasis studijinis britų roko grupės „Coldplay“ albumas, išleistas 2014 m. gegužės 16 d. Pirmasis albumo singlas „Magic“ buvo išleistas 2014 m. kovo 3 d. ir papuolė į aštuoniolikoS šalių singlų dešimtukus. Pačio albumo per pirmą savaitę buvo parduota 168 tūkstančiai kopijų Jungtinėje Karalystėje ir 383 tūkstančiai JAV. Albumas debiutavo pirmoje vietoje dvidešimt keturiose šalyse.

2015 m. „Ghost stories“ buvo nominuotas „Grammy“ apdovanojimuose, geriausio vokalinio pop albumo kategorijoje, tačiau nelaimėjo.

## Dainų sąrašas

## Išnašos
Rui Bandeira

**Rui Pedro Neto de Mello Bandeira** (1973 m. liepos 25 d. Nampula, Mozambikas) – Portugalijos dainininkas.

1999 metais su daina „Como tudo começou“ 1999 m. „Eurovizijos“ dainų konkurse užėmė 21 vietą, surinkęs 12 taškų.

Tais pačiais metais dalyvavo Tarptautiniame festivalyje Kaire, kuriame jis užėmė ketvirtą vietą tarp 32 dalyvių.

Vėlesniais metais Bandeira toliau vystė savo karjerą tik Portugalijoje. Atlikėjas iki šiol išleido aštuonis albumus, paskutinis – „Um dia vais voltar“, išleistas 2010 metais.

## Diskografija

### Albumai
* 1999: *Como tudo começou*
* 2000: *Mais*
* 2001: *Magia do Amor*
* 2004: *Destino*
* 2005: *Duas Vidas*
* 2006: *Só Deus Sabe*
* 2009: *O Nosso Amor*
* 2010: *Um dia vais voltar*

### Kompiliacijos
* 2003: *Momentos*

### Gyvo garso albumai
* 2007: *Ao Vivo*

## Nuorodos
* Daina ''Como tudo começou''

|-
The Black Keys

**The Black Keys** – amerikiečių roko duetas iš Akrono, Ohajo, susikūręs 2001 m. Grupę sudaro Dan Auerbach (gitara, vokalas) ir Patrick Carney (būgnai). Grupė savo karjerą pradėjo kaip nepriklausoma grupė, neturinti jokio kontrakto su didele įrašų kompanija, tačiau vėliau itin išpopuliarėjo ir šiuo metu yra viena garsiausių garažinio roko grupių.

Nuo 2008 m. grupė dirba su prodiuseriu Danger Mouse. 2010 m. grupė išleido albumą „Brothers“, kurio singlas „Tighten Up“ laimėjo tris „Grammy“ apdovanojimus. Vėliau sekė albumas „El Camino“, kuris iškėlė grupę į dar didesnes aukštumas. Šio albumo singlas „Lonely Boy“ taip pat laimėjo tris „Grammy“. 2014 m. grupė išleido albumą „Turn Blue“, kuris tapo pirmuoju grupės albumu, užėmusiu pirmąją vietą JAV ir Australijos reitinguose.

2024 m. duomenimis, grupė yra išleidusi dvyliką studijinių albumų, iš kurių naujausiasis, „Ohio Players“, išleistas 2024 m. balandį.

## Grupės nariai
* Dan Auerbach – gitara, vokalas, bosinė gitara, pianinas, vargonai, klavišiniai, sintezatorius (2001–dabar)
* Patrick Carney – būgnai, perkusija (2001–dabar)

## Diskografija
* *The Big Come Up* (2002)
* *Thickfreakness* (2003)
* *Rubber Factory* (2004)
* *Magic Potion* (2006)
* *Attack & Release* (2008)
* *Brothers* (2010)
* *El Camino* (2011)
* *[[Turn Blue]]* (2014)
* *Let's Rock* (2019)
* *Delta Kream* (2021)
* *Dropout Boogie* (2022)
* *Ohio Players* (2024)

## Išnašos

## Nuorodos
*
Turn Blue

**Turn Blue** – aštuntasis studijinis amerikiečių roko grupės „The Black Keys“ albumas, išleistas 2014 m. gegužės 12 d. Šis albumas susilaukė kol kas didžiausio pasisekimo grupės istorijoje – jis pasiekė pirmąją vietą JAV ir Australijos albumų reitinguose. Per pirmąją savaitę JAV buvo parduota 164 tūkstančiai albumo kopijų ir jis įveikė pomirtinį Michael Jackson albumą „Xscape“. Tai buvo pirmasis grupės albumas, pasiekės pirmąją vietą Jungtinėse Valstijose.

2015 m. „Turn Blue“ buvo nominuotas „Grammy“ apdovanojimui, geriausio roko albumo kategorijoje, tačiau nelaimėjo. Daina „Fever“ taip pat buvo nominuota geriausio roko atlikimo bei geriausios roko dainos kategorijose.

## Dainų sąrašas

## Išnašos
Daugiametė svidrė

**Daugiametė svidrė** (*Lolium perenne*) – miglinių (*Poaceae*) šeimos žolinis augalas. Savaime paplitęs didelėje Eurazijos dalyje.

Tai vienmetė arba daugiametė žolė. Aukštis iki 70 cm (paprastai 15–50 cm), su gausiomis šaknimis.

Nereta pievose, pakelėse, kiemuose. Vertingas pašarinis augalas, todėl sukultūrintas. Yra Lietuvoje rajonuota veislė (1957 m.) 'Veja'. Kartais prastai žiemoja. Retakerė, žema, blizgiais lapais. Daugiametė svidrė auginama dekoratyviniuose želdiniuose, ganyklose.

Daugiametės svidrės – daugiametės, retakerės, bet gerai besikrūmijančios, žemos varpinės žolės. Priskiriamos prie pačių vertingiausių pašarinių žolių. Derlingos. Mėgsta nerūgščius priemolio dirvožemius. Gerai žiemoja, pavasarį anksti atželia ir gerai auga visą sezoną. Ilgiau išsilaiko derlingesniuose, ilgiau drėgmę išlaikančiuose ir gausiai tręšiamuose azotu dirvožemiuose. Labai tinka ganymui, nes gerai pakenčia mindymą, sudaro tankų žolyną. Nuganytos ar nupjautos gerai atželia. Gyvulių noriai ėdamos bei tinka geros kokybės silosui gaminti. Atsparios ligoms. Žolės išplaukėja iki birželio vidurio. Skirtos šienavimui ir ganymui. Pirmos pjūties laikas – birželio pirmasis dešimtadienis. Greitai atželia ne tik po pirmosios, bet ir po antrosios pjūties.

Sėklos norma: 20-25 ha.


Naturschutzgebiet Storkower Kanal 08.jpg|Augavietė (Vokietija)
Lolium perenne flowers, engels raaigras bloeiend aartjes.jpg|Žiedynas
Illustration Lolium perenne0.jpg|Požymiai


## Šaltiniai
Frozen (garso takelis)

**Frozen: Original Motion Picture Soundtrack** – 2013 m. Disney filmo „Ledo šalis“ garso takelis, išleistas 2013 m. lapkričio 25 d. Albume yra dešimt dainų, kurias parašė ir atliko Kristen Anderson-Lopez bei Robert Lopez, taip pat dvidešimt du orkestriniai kūriniai, kuriuos sukūrė Christophe Beck. Daugiausiai nuopelnų susilaukė daina „Let It Go“, susilaukusi tarptautinio pasisekimo ir laimėjusi daugybę apdovanojimų.

Albumas debiutavo aštuonioliktoje „Billboard 200“ topo vietoje, tačiau vėliau pakilo į pirmąją vietą. Iš viso topo viršūnėje albumas prabuvo trylika savaičių (ne iš eilės). 2015 m. sausio duomenimis, vien JAV buvo parduota 3.9 milijonai kopijų.

Garso takelis laimėjo Grammy apdovanojimus už geriausią garso takelį bei geriausia filmui sukurtą dainą („Let It Go“).

## Dainų sąrašas
Gausiažiedė svidrė

**Gausiažiedė svidrė** (*Lolium multiflorum*) – miglinių (*Poaceae*) šeimos žolinis augalas. Auginamas daugiausia vidutinių platumų Europoje.

Tai vienmetė arba daugiametė žolė. Aukštis iki 60–80 cm, su gausiomis šaknimis.

Vertinga pašarinė žolė. Lietuvoje auginama vienmetė atmaina *Lolium multiflorum vestervoldicum* (veislės 'Varpė' ir 'Rapid'). Sėjama viena arba maišoma su vikiais ir avižomis Patekusi į pasėlius gali tapti įkyria piktžole.


Welsches Weidelgras.JPG|Augavietė (Vokietija)
Lolium multiflorum flowers.JPG|Žiedynas
Raigras ita.jpg|Požymiai


## Šaltiniai
Biatlono pasaulio taurė

**[[Biatlonas|Biatlono]] pasaulio taurė** – pagrindinės stipriausių pasaulio biatlonininkų varžybos. Jos pradėtos rengti nuo 1977 m. vyrams ir nuo 1982 m. moterims.

Taurės varžybų etapai vyksta kiekvieną žiemą nuo lapkričio iki kovo mėn. pabaigos, kiekvieną savaitę skirtingose šalyse. Pertrauka daroma tik pasaulio čempionatų ar olimpinių žaidynių metu. Pasaulio taurės sezone vyksta 9-10 etapų, o rungtys vyksta nuo trečiadienio-ketvirtadienio iki sekmadienio. Estafečių rungtis sezono metu vyksta ne daugiau nei 6 kartus (įskaitant olimpines žaidynes ir pasaulio čempionatus).

Sportininkas, laimėjęs bendroje rungčių įskaitoje sezono pabaigoje yra apdovanojamas Didžiąja krištolo taure. Mažąsias krištolo taures laimi atskirų rungčių nugalėtojai.

Kiekvienoje pasaulio taurės rungtyje geriausi 40 sportininkų gauna įskaitinius taškus – pirma vieta verta 90 taškų, 2 – 75, 3 – 60, 4 – 50, 5 – 45, 6 – 40, 7 – 36, 8 – 34, 9 – 32, 10 – 31 ir toliau kiekviena vieta vienu tašku mažiau. Masinio starto rungtyje taškų skaičiavimas skiriasi: iki 21 vietos kaip kitose rungtyse, nuo 22 – kiekviena vieta dviem taškais mažiau (už 30 vietą – 2 taškai). Vienodos vietos duoda vienodus taškus. Visi visų rungčių taškai sumuojami ir įrašomi į bendrą taurės įskaitą. Jei sportininkai surenka vienodą taškų skaičių, aukštesnė vieta skiriama daugiau pergalių iškovojusiam biatlonininkui; jei pergalių skaičius vienodas – daugiau antrųjų vietų iškovojusiam, ir t. t.

2014–2015 m. pasaulio taurės tvarkaraštyje buvo įrašyta nauja biatlono rungtis – vienetų mišri estafetė. Šioje estafetėje komandą sudaro viena moteris ir vienas vyras, kuris paeiliui šliuožia po vieną ratą ir atlieka šaudymus stovint ir gulint.
## Rezultatai
### Bendroji įskaita. Vyrai

### Bendroji įskaita. Moterys

## Rungčių laimėtojai
Biatlonininkų ir biatlonininkių, laimėjusių 7 ir daugiau asmeninių pergalių Pasaulio taurėje, Pasaulio biatlono čempionate ir Olimpinėse žaidynėse, sąrašas. Aktyvių biatlonininkų pavardės paryškintos.

Informacija atnaujinta 2026-03-22.

## Šaltiniai
Svaitūtas

**Svaitūtas** – ežeras šiaurės rytų Lietuvoje, Zarasų rajone, apie 4 km į šiaurę nuo Antalieptės, 2,5 km į rytus nuo Šventosios tvenkinio.

Ilgis iš šiaurės į pietus 1,04 km, plotis iki 0,67 km, plotas 33,9 ha. Altitudė 134,1 m. Ežere yra 2 salos (0,83 ha ir 0,07 ha). Didžioje Liepų saloje 1863 m. apsistodavo Kazimiero Lukošiūno būrio sukilėliai. Krantai aukšti, sausi, kranto linija vinguriuota. Iš rytų ir pietvakarių prieina miškas, kitur plyti pievos, dirbami laukai.

Į Svaitūtą vakaruose (iš Lukštinio) įteka upelis, o šiaurėje išteka Svaitūtėlė link Šventosios, be to, rytuose įteka Skardelis (Svaitūtėlė).

Prie Svaitūto įsikūrę Butkeliai (šiaurės vakaruose).

Ežero pavadinimo kilmė nelabai aiški. Tai galimai sėlizmas iš šaknies *švait-* (**šveit-*)/*švit-*/*šviet-* ir susijęs su žodžiais *švisti, at-švaitas, šviesti*.

## Šaltiniai
Sužionių miškas

**Sužionių miškas** – miškas pietryčių Lietuvoje, Vilniaus rajono šiaurėje, 12 km į šiaurę nuo Nemenčinės, aplink Sužionis. Priklauso Nemenčinės miškų urėdijai, Sužionių girininkijai. Apima 16,1 km² plotą.

Paviršius lengvai banguotas. Būdingi velėniniai jauriniai glėjiški (kai kur glėjiniai) priesmėliai ir priemoliai. Yra pelkių, šlapynių, pietryčiuose siekia Ilgo ežerą ir Margių durpyną. Šiauriniu pakraščiu teka Kirnė (į Asvejos ež.).

Medynai:
* beržynai: 35 %
* pušynai: 14 %
* baltalksnynai: 13 %
* drebulynai: 11 %
* uosynai: 11 %
* eglynai: 9 %
* ąžuolynai: 5 %
* juodalksnynai: 2 %

Jaunuolynai sudaro 15 % medynų, pusamžiai medžiai 47 %, pribręstantys 26 %, brandūs 12 %.

Sužionių miške sutinkami briedžiai, stirnos, šernai, lapės, usūriniai šunys, kiaunės, voverės, kiškiai.

45 miško kvartale, prie Sužionių, stūkso Sužionių piliakalnis. Greta miško įsikūrę: Sužionys, Vyžukalnis, Barzdžiūnai, Danilava, Pauliukonys, Vilkinė, Giedraitėliai, Batviniškės, Pavarpiai, Rakšonys, Šešelgiškės ir kt.

## Šaltiniai
Lietuvos išlaisvinimo komitetas

**Lietuvos išlaisvinimo komitetas** (**LIK**) – 1945 m. antroje pusėje Lietuvoje veikusi pasipriešinimo TSRS okupacijai organizacija, siekusi apjungti Lietuvos partizanus į vieningą judėjimą, išvaduoti Lietuvą bei atkurti nepriklausomybę.

## Istorija
Steigiamasis LIK posėdis įvyko 1945 m. rugsėjo 16 d. Marijampolės valsčiaus Skardupių kaimo klebonijoje. Nustatyta komiteto sudėtis: pirmininkas Liudvikas Butkevičius, pavaduotojai Leonas Taunys-Kovas ir Antanas Ylius, nariai – Vytautas Bacevičius-Vygandas, Jonas Pileckis-Brokas, Vytautas Radzevičius-Vaidila. Nustatyti 6 partizanų apygardų veikimo plotai.

1945 m. spalio 21 d. Skardupiuose įvyko paskutinis LIK posėdis, spalio 22 d. Marijampolėje areštuota 17 LIK ir Tauro apygardos pareigūnų, LIK veikla paralyžiuota. Arešto išvengė J. Pileckis-Brokas, Albinas Ratkelis-Oželis ir majoras Zigmas Drunga-Šernas. L. Taunys-Kovas ir V. Bacevičius-Vygandas 1946 m. liepos 20-22 d. LTSR Karo tribunolo pripažinti kaltais ir nuteisti sušaudyti. Nuosprendis įvykdytas 1946 m. lapkričio 26 d. (arba 28 d.).

## Šaltiniai
Rick Ross

**Viljamas Leonardas Rebertsas antrasis** (*William Leonard Roberts II*, g. 1976 m. sausio 28 d.), geriau žinomas savo sceniniu pseudonimu **Rick Ross** – amerikiečių reperis. 2009 m. jis įsteigė savo įrašų kompaniją „Maybach Music Group“, kurioje ir leidžia savo albumus.

2024 m. duomenimis, atlikėjas išleidęs vienuolika studijinių albumų, iš kurių naujausiasis, „Richer Than I Ever Been“, išleistas 2021 m. gruodį.

## Diskografija
**Soliniai studijiniai albumai**
* *Port of Miami* (2006)
* *Trilla* (2008)
* *[[Deeper Than Rap]]* (2009)
* *Teflon Don* (2010)
* *[[God Forgives, I Don't]]* (2012)
* *[[Mastermind]]* (2014)
* *Hood Billionaire* (2014)
* *Black Market* (2015)
* *Rather You Than Me* (2017)
* *Port of Miami 2* (2019)
* *Richer Than I Ever Been* (2021)

**Bendri studijiniai albumai**
* *Custom Cars & Cycles*  (2009)
* *Too Good to Be True*  (2023)

## Išnašos

## Nuorodos
* 
*
Etiopų kalendorius

**Etiopų kalendorius** () – tai kalendorius, kuris iki šių laikų yra naudojamas Etiopijoje bei Etiopijos Tevahedo bažnyčioje kaip liturginis kalendorius.

## Istorija ir struktūra
Šis kalendorius, kaip ir Koptų kalendorius išsivystė iš Egipto kalendoriaus. Jis praktiškai identiškas Koptų kalendoriui, tik nuo jo skiriasi mėnesių pavadinimais ir naudojamomis eromis.

Etiopų kalendorių sudaro 12 mėnesių, kurių kiekvienas turi 30 dienų. Metų pabaigoje yra paliekamos 5 arba 6 (keliamaisiais metais) dienos – vadinamasis „mažasis mėnuo“ (*[[Pagvemen]]*). Keliamieji metai yra kas ketverius metus be išimčių. Kiekvieni iš ketverių metų ciklo siejami su evangelistais: Jonu, Matu, Morkumi, o Luko metai visada yra keliamieji.

Etiopai naudoja keletą erų. Šiuo metu naudojama era (taip vadinama Įsikūnijimo era) skaičiuojama nuo 9 m. Šie metai laikomi Jėzaus gimimo metais pagal Ariano Aleksandriečio apskaičiavimus (Julijaus ir Grigaliaus kelendoriai apskaičiuodami Jėzaus gimimą rėmėsi Dionizijaus Mažojo apskaičiavimais).

Taip pat istoriškai Etiopijoje buvo naudojama Kankinių (Koptų) era ((, *A.M.*), kurios pradžia yra 284 m. Tais metais Diokletianas išžudė labai daug krikščionių Egipte. Be to, Pasaulio sukūrimo (Anno Mundi) era pagal Panodoro paskaičiavimus, kurios pradžia laikomi 5493 m.

## Šventės
Svarbiausios etiopų krikščionių šventės yra šios:
* Enkutatašas – etiopų Naujieji metai, švenčiami Meskeremo 1 d. (rugsėjo 11 d.);
* Kalėdos – švenčiamos Tahsaso 29 d. (gruodžio 25 d. pagal Julijaus kalendorių). Pagal Grigaliaus kalendorių tarp 1900–2099 m. Kalėdos sutampa su sausio 7 d.;
Schoolboy Q

**Quincy Matthew Hanley** *(g. [[1986]] m. [[spalio 26]] d.)*, geriau žinomas savo sceniniu slapyvardžiu **Schoolboy Q** – amerikiečių reperis. 2023 m. duomenimis, yra išleidęs penkis studijinius albumus, taip pat priklauso grupei „Black Hippy“. 2014 m. atlikėjas išleido savo pirmąjį albumą „Interscope Records“ leidykloje, kuris vadinosi „Oxymoron“. Jis tapo perkamiausiu albumu JAV ir buvo nominuotas „Grammy“ apdovanojimui, geriausio repo albumo nominacijoje.

## Diskografija
* *Setbacks* (2011)
* *Habits & Contradictions* (2012)
* *[[Oxymoron]]* (2014)
* *Blank Face LP* (2016)
* *Crash Talk* (2019)

## Išnašos

## Nuorodos
* 
* 
*
Mastermind

**Mastermind** – šeštasis studijinis amerikiečių reperio Rick Ross albumas, išleistas 2014 m. kovo 3 d. Albume kartu dainas atlieka tokie atlikėjai, kaip Jay-Z, Kanye West, Big Sean, Lil Wayne bei Diddy. Albumas susilaukė teigiamų kritikų įvertinimų. Per pirmą savaitę vien JAV buvo parduota 179 tūkstančiai albumo kopijų ir jis debiutavo pirmojoje „Billboard 200“ reitingo vietoje.

## Dainų sąrašas
;Standartinis leidimas

;Papildomos dainos deluxe leidime

## Išnašos
Oxymoron

**Oxymoron** – trečiasis studijinis amerikiečių reperio Schoolboy Q albumas, išleistas 2014 m. vasario 25 d. Tai buvo pirmasis atlikėjo albumas, išleistas „Interscope Records“ leidykloje. Taip pat tai buvo pirmasis, pardavinėjamas muzikos įrašų parduotuvėse, kadangi ankstesnius albumus buvo galima įsigyti tik internete. Albumas susilaukė teigiamų kritikų įvertinimų. Per pirmąją savaitę vien JAV buvo parduota 139 tūkstančiai kopijų ir jis debiutavo pirmojoje „Billboard 200“ reitingo vietoje.

2015 m. „Oxymoron“ buvo nominuotas „Grammy“ apdovanojimuose, geriausio repo albumo nominacijoje, tačiau nelaimėjo.

## Dainų sąrašas

## Išnašos
Krzysztof Bondaryk

**Kšištofas Bondaryk** (; g. 1959 m. gruodžio 12 d. Balstogėje) – Lenkijos valstybinis veikėjas, Vidinio saugumo agentūros vadovas (2008–2013 m.), brigados generolas.

## Biografija

1983 m. baigė istorijos studijas Varšuvos universiteto, Balstogės filialo Humanitariniame fakultete. Komunistiniu laikotarpiu dalyvavo opozicinių organizacijų veikloje. 1982 m. buvo Nepriklausomos Lenkijos konfederacijos () aktyvistu, žurnalo „Czyn“ (Veiksmai) redaktoriumi. Buvo nepriklausomos studentų sąjungos () nariu. Taip pat buvo vienas iš Balstogės „Sąžinės kalinių“ apsaugos regioninio komiteto organizatorių. 1981 m. įvedus karinę padėtį Lenkijoje, platino ir publikavo samizdatą. 1982 m. buvo areštuotas už antivyriausybinę veiklą, išlaisvintas po šešių mėnesių. Dirbo mokykloje mokytoju. 1988–1990 m. dirbo asistentu Lenkijos mokslų akademijoje, Istorijos institute.

1990–1996 m. vadovavo Valstybės apsaugos valdybai, Balstogės regioniniame padalinyje. Vėliau dirbo katalikų organizacijoje „Civitas Christiana“ () ir buvo Balstogės miesto tarybos patarėju.
Po 1997 m. Seimo rinkimų ir Ježi Buzeko vyriausybės susiformavimo paskirtas Vidaus reikalų ir administravimo ministerijos Kontrolės ir priežiūros departamento direktoriumi.

1998 m. lapkričio – 1999 m. rugsėjo mėn. buvo ministro pavaduotojas atsakingas už Slaptos informacijos apsaugos įstatymo vykdymą ir Nacionalinio informacijos apie nusikalstamumo centro veiklą.

Nuo 2001 m. dirbo telekomunikacijų bendrovėse ir bankuose. 2006–2007 m. buvo specialaus Seimo komiteto ekspertu žvalgybos reikalams.

Nuo 2007 m. lapkričio 16 d. laikinai ėjęs Vidinio saugumo agentūros vadovo pareigas. 2008–2013 m. ėjęs nuolatinio vadovo pareigas. 2010 m. jam buvo suteiktas brigados generolo laipsnis. 2013 m. tapo krašto apsaugos ministro patarėju, atsakingu už Nacionalinio kriptografijos centro sukūrimą. 2015 m. paliko tarnybą.

## Šeima
Vedęs, turi du vaikus.

## Hobis
Šiuolaikinė istorija ir žvejyba.

## Apdovanojimai
* Auksinis kryžius už nuopelnus – 1993;
* Bronzinis medalis už nuopelnus vystant nacionalinį saugumą – 1999.

## Šaltiniai
Esaias van de Velde

**Esajas van de Veldė** (, apie 1587 m., Amsterdamas, Nyderlandai – 1630 m. spalio 18 d.(?), Haga) – XVII a. pradžios Nyderlandų tapytojas-peizažistas, grafikas.

## Biografija
Esajas van de Veldė gimė Amsterdame apie 1587 m. Pirmuosius dailės mokslus išėjo pas tėvą Hansą, kuris buvo tapytoju ir tikriausiai pas Antverpeno dailininką Gillis van Coninxloo, kuris tuo metu gyveno Amsterdame. Gali būti, kad mokėsi pas dailininką David Vinckboons. 1610 m. Esajas van de Veldė persikėlė į Harlemą, kur 1612 m. įstojo į vietos Šv. Luko vardo tapytojų gildiją. Harleme Esajo mokiniais buvo Janas van Gojenas ir Pieter de Neijn (1597–1639). Harleme Esajas bendradarbiavo su architektūriniu tapytoju Bartholomeus van Bassen (1590–1652). 1618 m. Esajas van de Veldė kartu su šeima persikėlė į Hagą, kur prisijungė prie vietos tapytojų gildijos. Esajas van de Veldė mirė 1630 m. Palaidotas spalio 18 d. 

Dailininkas paliko apie 180 paveikslų, iš kurių 117 yra peizažai, ir žinoma jo daugiau nei 200 grafikos darbų, iš kurių apie 120 graviūrų ir ofortų. Esajas van de Veldė laikomas vienu pačių pirmųjų realistinio peizažo vaizduotojų olandų dailėje, nes jo mokytojų ir pirmtakų peizažai buvo manieristinės stilistikos, labiau vaizduojantys fantastiškas, negu realias vietoves. Esajas van de Veldė yra nutapęs žanrinių ir religinių scenų, kurias dažniausiai vaizdavo vykstančias peizažo aplinkoje. Esajas neturėjo jokių giminystės ryšių su vėliau kūrusiais olandų peizažistais, tėvu ir sūnumi Vilemais van de Veldėmis.

## Darbų galerija

Vaizdas:Esaias van de Velde 013.jpg| „Jėgeris su dviem šunimis“ (ofortas, 1610-14, Amsterdamo valstybinis muziejus)
Vaizdas:Die Viehfaehre.jpg| „Keliamoji valtis“ (1622, Amsterdamo valstybinis muziejus)
Vaizdas:Esaias van de Velde 005.jpg| „Peizažas“ (apie 1622, privatus rinkinys)
Vaizdas:Esaias van de Velde 012.jpg| „Žiemos peizažas su sodyba“ (1624, Mauricheisas, Haga)
Vaizdas:Esaias van de Velde 003.jpg| „Plėšikai užpuola vilkstinę“ (1627-29, privatus rinkinys)


## Šaltiniai

* sphinxfineart.com
* Encyclopaedia Britannica
* wga.hu
Katy Garbi

**Katerina „Katy“ Garbi** (; g. 1961 m. birželio 7 d. Atėnuose) – graikų dainininkė, populiari Kipre ir Turkijoje.

## Biografija
Katerina gimė 1961 m. birželio 7 d. Atėnuose. Dainininkės karjerą pradėjo su savo jaunesniąja seserimi Liana, suformavusios duetą „Garbi Sisters“. 1987 metais Katy Garbi įrašė pirmąjį solinį singlą „Sain Trope“, kuris greitai tapo hitu. Tais pačiais metais pasirodė rinktinių dainų albumas „Ta Deka Dekaria“, įrašytas su tokiais atlikėjais, kaip Mando, Polina, Sophia Vossou ir Laurentis Mahairitsas. Šis albumas buvo labai sėkmingas, ir jau 1989 m. buvo išleista antroji dalis, kuriame buvo dvi Garbi dainos – Ah, „Afto Mou Aresei“ ir „Zo Na S’Agapo“.

1993 metais dainininkė atstovavo Graikijai tarptautiniame dainų konkurse „Eurovizija“ 1993 su daina „Ellada, hora tou fotos“ (liet. *Graikija, šviesos šalis*), kurios tekste yra giriama jos gimtinė. Surinkusi 64 taškus, atlikėja tais metais finale užėmė 9 vietą.

Tais pačiais metais Katy Garbi išleido sėkmės sulaukusį albumą „Os Ton Paradeiso“, kuris Graikijoje tapo platininiu. Du kartus platininiu ne tik Graikijoje, bet ir Kipre tapo kitais metais išleistas atlikėjos albumas „Atofio Hrysafi“. Sėkmės sulaukė ir kiti jos albumai: „Arhizo Polemo“ (1996), „Evaisthisies“ (1998).

Sėkmingiausiu jos karjeroje tapo 2000 metais išleistas albumas „To Kati“, kuris Graikijoje tapo keturiskart platininiu.

## Diskografija

### Albumai
* *Prova* (1989)
* *Gialia Karfia* (1990)
* *Entalma Silepseos* (1991)
* *Tou Feggariou Anapnoes* (1992)
* *Os Ton Paradeiso* (1993)
* *Atofio Hrysafi* (1994)
* *Arhizo Polemo* (1996)
* *Evaisthisies* (1997)
* *Hristougenna Me Tin Katy* (1998)
* *Doro Theou* (1999)
* *To Kati* (2000)
* *Apla Ta Pragmata* (2002)
* *Emmones Idees* (2003)
* *Eho Sta Matia Ourano* (2005)
* *Pos Allazei O Kairos* (2006)
* *Kainourgia Ego* (2008)
* *Pazl* (2011)
* *Buona Vita* (2013)
* *Perierges Meres* (2013)

### EP
* *Ksipoliti Horevo* (1995)
* *Ti theloune ta matia sou* (2001)
* *Remix Plus* (2002)
* *Mia Kardia* (2002)
* *Galazio Kai Lefko* (2004)

### Gyvo garso albumai
* *18 Hronia Live* (2007)

### Rinktinių dainų albumai
* *To Kati* (2000)
* *Apo Kardias* (2013)

## Nuorodos
* Atlikėjos tinklalapis – kaitigarbi.com.gr 

|-
Rumi kalendorius

**Rumi kalendorius** () – tai kalendorius, XIX–XX a. naudotas Osmanų imperijoje ir Turkijoje. Tai buvo Julijaus kalendoriaus, vėliau – Grigaliaus kalendoriaus atmaina.

## Istorija ir struktūra
Iš pradžių Osmanų imperijoje, kaip ir visame musulmoniškame pasaulyje buvo naudojamas Musulmonų kalendorius. Tačiau šis dėl savo specifikos atsilieka nuo žemdirbystės ciklo, todėl praktiniams skaičiavimams buvo reikalingas Saulės ciklu grįstas kalendorius. Todėl buvo perimtas tuometinis graikų naudojamas Julijaus kalendorius. Kadangi graikai buvo vadinami romėjais (rumiais), iš to ir kilo kalendoriaus pavadinimas.

Kadangi Musulmoniški metai eidavo greičiau, kad neatsiliktų nuo Saulės metų skaičiavimo, 1677 m. Hasanas Paša pasiūlė kas 33 Hidžros metus išmesti vienerius. 1740 m. Julijaus kalendorius buvo adaptuotas vesti valstybės finansų apskaitą, tik jo pirmuoju mėnesiu buvo laikomas kovas. 1840 m. kalendorius buvo pritaikytas visiems pilietiniams reikalams ir pavadintas Rumi kalendoriumi.

Šis kalendorius nesiskyrė nuo Julijaus kalendoriaus savo struktūra: jo mėnesiai prasidėdavo tuo pačiu metu ir turėjo tiek pat dienų. Skyrėsi tik mėnesių pavadinimai (nemažai jų buvo Artimųjų Rytų kilmės). Metai prasidėdavo kovo 1 d. (pagal Julijaus kalendorių). Be to, buvo naudojama Hidžros era – metų skaičiavimas ne nuo Kristaus gimimo, or nuo Hidžros – Mahometo įžengimo į Mediną.

1917 (1332 AH) m. kalendorius buvo reformuotas ir perėjo prie Grigališkojo laiko skaičiavimo. Todėl po tų metų vasario (subato) 15 d. iš karto atėjo 1333 AH kovo 1 d. Iš karto tais metais buvo nuspręsta pereiti prie metų skaičiavimo nuo sausio (*Kânûn-ı Sânî*) 1 d. Šis reformuotas kalendorius išliko iki 1925 m., kuomet Turkija galutinai perėjo prie Grigaliaus kalendoriaus. Tuo metu pakeisti keturių mėnesių pavadinimai.
Suvainiškio pelkė

**Suvainiškio pelkė** – pelkė (daugiausia raistinė ir plynraistinė žemapelkė) šiaurės rytų Lietuvoje, Rokiškio rajone, 12 km į šiaurę nuo Pandėlio, 2 km į vakarus nuo Suvainiškio ir Latvijos sienos, Suvainiškio miške. Plotas – 9,26 km². Pelkė susidariusi Nemunėlio baseine, Neretos ir Nadžupio tarpupyje. Nusidriekusi iš šiaurės į pietus 5 km. Pakraščiai vingiuoti. Vidaus sausumos sudaro 17 ha.

65 % durpių yra žemapelkinės, kitos – mišriaus ir tarpinio pobūdžio. Durpių klodo vidutinis storis 1,7 m (didžiausias – 4 m). Durpių ištekliai 13,4 mln. m³. Durpės žemapelkinės (medieninės, medieninės–viksvinės), tarpinės ir aukštapelkinės (kimininės), jų peleningumas 6,3 %, vidutinis drėgnumas 88 %. Suvainiškio pelkės dugną dengia smėlis, o tarp jo ir durpių vietomis slūgso sapropelio sluoksnis (iki 1,8 m). Šiaurės rytinė pelkės dalis sukultūrinta.

Suvainiškio pelkė ir apylinkės paskelbtos Suvainiškio telmologiniu draustiniu (12,01 km²). Jame saugoma pelkė su apypelkėmis, jos gyvūnija ir augmenija. Čia gyvena ir peri daug retų rūšių paukščių – kurtinių, tetervinų, juodųjų gandrų, vapsvaėdžių, baltnugarių genių. Draustinio teritorija priklauso NATURA 2000 buveinei LTROK0015, skirtai pelkėtų lapuočių miškų apsaugai.

## Šaltiniai
Malajalių kalendorius

**Malajalių kalendorius** () – Saulės kalendorius, naudojamas malajalių tautos Indijos valstijoje Keraloje).

## Struktūra
Kaip ir kiti Indijos saulės kalendoriai, kalendorius remiasi Saulės ciklu. Jo metai turi 365 dienas, o kad neatsiliktų nuo tikrųjų Saulės metų, naudojamos keliamosios dienos. Keliamosios dienos vieta metuose, kaip ir mėnesio ilgis nėra fiksuotas. Jis remiasi sudėtingais astronominiais skaičiavimais, o mėnuo gali svyruoti nuo 28 iki 32 dienų.

Mėnesių pavadinimai yra kilę iš zodiako ženklų. Pvz. pirmasis metų mėnuo, kuris prasideda rugpjūčio viduryje pagal Grigaliaus kalendorių, yra tapatinamas su Liūto ženklu. Taip pat kalendoriuje naudojama 7 dienų savaitė (ആഴ്ച *Aazhcha*) ir 14 dienų ciklai (ഞാറ്റുവേല *Ñattuvela*). Pastarųjų per metus būna 27 ir jie vadinami 27 žvaigždžių vardais.

Malajaliai naudoja savitą erą, ir metus skaičiuoja nuo 825 Grigaliaus metų. Ši era vadinama Kolavaršamu, Malajalių era ar Kolamo era. Viena iš teorijų teigia, kad eros pradžia tapatinama su Šivos šventyklos statyba Kolamo mieste. Kolamui perėmus hegemoniją kitų Keralos pakrantės miestų atžvilgiu, ši era tapo visuotinė visiems malajaliams.

## Šventės
* Čingamo 1 d. švenčiama kaip Malajalių naujieji metai;
* Čingamo mėnesį švenčiama Onamo (ഓണം) derliaus šventė;
* Makaramo 1 d. švenčiama Makaravilaku šventė;
* Metamo 1 d. švenčiama Višu (വിഷു) šventė, kuri žymi tradicinius naujuosius metus;

## Nuorodos
* Malajalių kalendoriaus struktūra (vokiškai)
Tamilų kalendorius

**Tamilų kalendorius** () – Saulės kalendorius, naudojamas tamilų tautos Indijos valstijoje Tamilnade, taip pat tamilų bendruomenių Šri Lankoje, Malaizijoje, Singapūre ir kitur.

## Struktūra
Kaip ir kiti Indijos saulės kalendoriai, kalendorius remiasi Saulės ciklu. Jo metai turi 365 dienas, o kad neatsiliktų nuo tikrųjų Saulės metų, naudojamos keliamosios dienos. Keliamosios dienos vieta metuose, kaip ir mėnesio ilgis, nėra fiksuota. Ji remiasi sudėtingais astronominiais skaičiavimais, o mėnuo gali svyruoti nuo 28 iki 32 dienų.

Mėnesių pavadinimai yra kilę iš sanskrito. Taip pat, kalendoriuje naudojama 7 dienų savaitė (கிழமை *Kižamai*) ir 14 dienų ciklai. Pastarųjų per metus būna 27 ir jie vadinami 27 žvaigždžių vardais. Metai grupuojami į 60 metų ciklus. Tamilai naudoja Kalijugos erą, kuri pradedama skaičiuoti nuo legendinio Kurukšetros mūšio 3102 m. pr. m. e.
Suvainiškio miškai

**Suvainiškio miškai** – miškai šiaurės rytų Lietuvoje, Rokiškio rajono šiaurėje, 7 km į šiaurę nuo Pandėlio, tuoj į pietus nuo Suvainiškio. Priklauso Rokiškio miškų urėdijai, Suvainiškio ir Pandėlio girininkijoms. Apima 37,3 km² plotą. Masyvą sudaro Suvainiškio, Viršilų, Taručių, Roksalės miškai.

Paviršius lengvai banguotas. Būdingi velėniniai jauriniai silpnai nujaurėję smėliai, velėniniai jauriniai glėjiški bei glėjiniai priesmėliai ir priemoliai, žemapelkiniai ir tarpinių pelkių durpžemiai. Miškas pelkėtas, užmirkęs (ypač šiaurėje ir vakaruose). Slūgso Suvainiškio pelkė. Miškai priklauso Nemunėlio baseinui (teka jo intakai Nereta, Vyžuona, Nadžiupis, Pūkinė).

Medynai:
* beržynai: 45 %
* pušynai: 38 %
* eglynai: 10 %
* juodalksnynai: 3 %
* baltalksnynai: 2 %
* drebulynai: 2 %

Jaunuolynai sudaro 27 % medynų, pusamžiai medžiai 51 %, pribręstantys 16 %, brandūs 6 %.

Suvainiškio miškuose sutinkami kanopiniai žvėrys (briedžiai, stirnos, šernai), smulkieji žinduoliai. Yra retų paukščių rūšių. Miške įsteigtas Suvainiškio telmologinis draustinis.

Višilų miške, šalia Nemunėlio, rasti pilkapiai. Greta miško įsikūrę: Suvainiškis, Taručiai, Miliūnai, Roksalė, Vanagynė, Ratkūnai, Daržiapievė, Vilkoliai, Sipeliai, Ajutiškiai, Vištinė, Minkūnai, Viršilai, Gurios, Šilagalys, Šniukštai.

## Šaltiniai
Svencelė (pelkė)

**Svencelė** – pelkė (daugiausia aukštapelkė) vakarų Lietuvoje, Klaipėdos rajone, 1 km į rytus nuo Kuršių marių kranto, 7 km į pietus nuo Priekulės. Plotas – 13,33 km². Pelkė susidariusi jūrinės terasos įlomėje. Beveik visą ją sudaro plyninė ir plynraistinė aukštapelkė, tik šiauriniame ir pietrytiniame pakraštyje yra žemapelkės juostų. Svencelės vidurinėje dalyje yra gausybė smulkių duburių, kuriuose telkšo ~100 ežerokšnių. Pelkė grioviais jungiasi su mariomis bei Vilhelmo kanalu.

Durpių klodo vidutinis storis 4,5 m (didžiausias – 9 m). Durpių ištekliai 57,6 mln. m³. Durpės kimininės (89 % aukštapelkinės, 6 % mišrios, 5 % žemapelkinės), jų peleningumas 4,7 %, vidutinis drėgnumas 92 %. Svencelės dugną dengia priesmėlis, smėlis, o tarp jo ir durpių vietomis (po duburiais) slūgso sapropelio sluoksnis. Pelkės pakraščiuose yra senų karjerų. Greta pelkės yra Svencelės kaimas ir naftos telkinys.

Beveik visa Svencelės pelkė įtraukta į Svencelės telmologinį draustinį (10,24 km²). Žemapelkėse auga pajūrinis sotvaras. Pelkėje auga daug retųjų augalų.

## Šaltiniai
Eric Church

**Kenetas Erikas Čarčas** (*Kenneth Eric Church*, g. 1977 m. gegužės 3 d.)*, geriau žinomas kaip tiesiog *'Eric Church*' – [[JAV|amerikiečių]] [[kantri]] dainininkas ir dainų autorius. 2025 m. duomenimis, atlikėjas yra išleidęs aštuonis studijinius albumus. 2014 m. vasarį buvo išleistas ketvirtasis albumas „[[The Outsiders]]“, tapęs perkamiausiu albumu JAV. Taip pat šis albumas buvo nominuotas [[Grammy apdovanojimas|„Grammy“ apdovanojimuose]], geriausio kantri albumo kategorijoje.

== Diskografija ==
* *Sinners Like Me* (2006)
* *Carolina* (2009)
* *Chief* (2011)
* *The Outsiders* (2014)
* *Mr. Misunderstood* (2015)
* *Desperate Man* (2018)
* *Heart & Soul* (2021)
* *Evangeline vs. the Machine'' (2025)

## Išnašos

## Nuorodos
* 
*
The Outsiders

**The Outsiders** – ketvirtasis studijinis amerikiečių kantri atlikėjo Eric Church albumas, išleistas 2014 m. vasario 11 d. Albumas susilaukė teigiamų kritikų įvertinimų. Per pirmą savaitę vien JAV buvo parduota 288 tūkstančiai albumo kopijų ir jis debiutavo pirmojoje „Billboard 200“ reitingo vietoje. Šis albumas buvo perkamiausias 2014-ųjų kantri albumas Jungtinėse Valstijose.

2015 m. „The Outsiders“ nominuotas „Grammy“ apdovanojimuose, geriausio kantri albumo nominacijoje.

## Dainų sąrašas

## Išnašos
Sūsios durpynas

**Sūsios durpynas** – durpynas pietų Lietuvoje, Lazdijų rajone ir Kalvarijos savivaldybėje, 10 km į pietryčius nuo Kalvarijos, 3 km į vakarus nuo Šeštokų, Sūsninkų miško rytuose. Plotas – 14,37 km². Susidaręs ledyninio liežuvio paliktoje dubumoje. Šiaurinė riba labai vinguriuota. Sausmės sudaro 25 ha. Pietiniu pakraščiu teka Šešupės intakas Kirsna (vaga ištiesinta).

Durpės žemapelkinės. Durpių klodo (nenusausinto) vidutinis storis 1,7 m (didžiausias – 5,6 m). Durpių ištekliai (~1986 m.) 21 mln. m³. Durpės viksvinės–nendrinės, jų peleningumas 13,2 %, vidutinis drėgnumas 86,6 %. Sūsios dugną dengia molis, smėlis, o tarp jo ir durpių slūgso sapropelio sluoksnis (iki 5,5 m). Pietinė sukultūrinta.

1985 m. Ežerėlio durpių įmonė Sūsios durpyne pagamino 16 000 t kuro, 800 t kraiko, 3000 t komposto durpių. Dabar durpių gavybą ir perdirbimą vykdė UAB „Ežerėlio durpės“ (būstinė Jukneliškėje). Nuo 2009 m. durpių gavyba sustabdyta, o dar po kelių metų durpių gavybos įmonė likviduota, įmonės pastatai, siaurasis geležinkelis, kuriuo gabentos durpės, išardyti.

## Etimologija

Pavadinimas kildinamas nuo žodžio *sūsis, sūsas* („niežai, bėrimas, šašai“).

## Šaltiniai
High Hopes

**High Hopes** – aštuonioliktasis studijinis amerikiečių roko muzikanto Bruce Springsteen albumas, išleistas 2014 m. sausio 14 d. Šiame albume kartu su muzikantu groja grupė „E Street Band“ bei gitaristas „Tom Morello“. Albume skambančios dainos nėra naujos, tačiau naujai įrašyti koveriai ar perkurtos senos dainos. Keturios dainos, nepatekusios į albumą, vėliau buvo išleistos „American Beauty“ EP.

Albumas debiutavo pirmojoje „Billboard 200“ reitingo vietoje ir buvo vienuoliktas atlikėjo albumas, pasiekęs viršūnę. Su šiuo albumu Springsteen pakilo į trečią vietą atlikėjų, turinčių daugiausiai pirmą vietą užėmusių albumų, sąraše, nusileidžiant tik „The Beatles“ ir Jay-Z. Taip pat tai – dešimtasis atlikėjo albumas, užėmęs pirmąją vietą Jungtinėje Karalystėje. Ten sąraše jis kartu su „The Rolling Stones“ ir „U2“ dalinasi penktąja vieta.

## Dainų sąrašas
Visas dainas parašė Bruce Springsteen, išskyrus, kur išskirta

## Išnašos
Susiedas

**Susiedas** – ežeras rytų Lietuvoje, Molėtų rajone, 8 km į šiaurės rytus nuo Molėtų, 1 km į šiaurę nuo Toliejų. Ilgis iš šiaurės vakarų į pietryčius 0,77 km, plotis iki 0,37 km. Altitudė 136 m. Krantai daugiausia aukšti, tik vakarinis ir rytinis – žemi ir pelkėti. Rytinėse ežero pakrantėse stūkso Užuožerio miškas, kitose pakrantėse plyti pievos ir dirbami laukai.

Per Susiedą (iš Eglyno, Lobinio ežerų) į Virintų ežerą (Šventosios baseinas) teka upelis (40 m pločio protaka jungiasi su Eglyno ežeru).

Šalia ežero vakarinio kranto eina plentas . Netoliese įsikūrę Toliejai, Čiulėnai, Juodėnai.

Spėjama, kad pavadinimas kilo nuo slavizmo *susiedas* („kaimynas“).

## Šaltiniai
Hannes Adomeit

**Hanes Adomaitis** (; 1942 m. lapkričio 9 d. Klaipėdoje – 2022 m. balandžio 25 d. Berlyne, Vokietijoje) – lietuvių kilmės Vokietijos politologas, rašytojas.

## Biografija

Gimė 1942 m. Klaipėdoje. Studijavo politikos studijas Berlyno laisvajame universitete, vėliau magistrą Kolumbijos universitete. Dėstė tarptautinius santykius Londono, Glazgo, Santa Monikos politikos mokslų institutuose. 1989–1997 m. buvo Bostono tarptautinių santykių politikos mokslų universiteto profesorius. Nuo 1997 m. dirbo Berlyno Rytų Europos ir Eurazijos politinių tyrimų centro direktoriumi, vėliau dėstė Varšuvos Rytų Europos politinių studijų centre.

## Darbai
* *Die Außenpolitik Russlands : Eine Einführung.* Wiesbaden : VS Verlag für Sozialwissenschaften, 2014

## Šaltiniai

## Nuorodos
* Susijusi literatūra (vok.)
Ergo Proxy

**Ergo Proxy** – mokslinės fantastikos anime serialas, sukurtas studijos „Manglobe“. Premjera Japonijoje įvyko 2006 m. vasario 25 d. palydovinės televizijos tinkle „WOWOW“. Režisierius – Šuko Murasė, scenarijų serijoms rašė keletas rašytojų, pagrindinis iš jų – Dai Sato.

„Ergo Proxy“ animacijai įtakos turėjo filosofija, seriale panaudota 2D skaitmeninės plastikinių plėvelių animacijos, 3D kompiuterinio moduliavimo ir skaitmeninių specialiųjų efektų kombinacija.

## Siužetas

Istorijos pasakojimas prasideda ties futuristiniu kupoliniu miestu pavadinimu Rombo (*Romdeau*), pastatytu siekiant apsaugoti jo gyventojus nuo ekologinės katastrofos, įvykusios prieš tūkstančius metų. Šioje utopijoje žmonės taikiai koegzistuoja su androidais, žinomais kaip *AutoReivs*, kontroliuojami visavaldės sistemos. Serija žmogžudysčių, įvykdytų robotų ir autoreivų, užsikrėtusių Cogito virusu (suteikiančiu jiems savarankiškumą), ima grasinti sutrikdyti subtiliai subalansuotą Romdo socialinę tvarką. Nepastebima vyriausybė kurį laiką vykdė eksperimentus su paslaptingomis humanoidinėmis būtybėmis, vadinamomis *Proxy*. Manoma, kad *Proxy* (apibūdinami kaip dievų pavidalo, nemirtingos, visagalės, visur esančios ir visažinės būtybės) yra raktas į žmonijos išlikimą.

Re-L (arba Ree-EL; dar taip pat R.E.A.L. Romdo piliečių duombazėje) Mayer pavedama ištirti keletą žmogžudysčių su jos autoreivu partneriu Iggy. Ji susiduria su dvejais nežinomais ir labai galingais padarais. Re-L vėliau išsiaiškina, jog su visu tuo kažkaip susiję *Proxy*. Kitas pagrindinis veikėjas, imigrantas iš kupolinio miesto Mosko Vincentas Lo, kaip atskleidžiama, taip pat vienokiu ar kitokiu būdu yra susijęs su pastaraisiais įvykiais.

## Garso takelis

Japonijoje atitinkamai 2006 m. gegužės 25 d. ir rugpjūčio 25 d. leidyklos „Geneon Entertainment“ buvo išleisti du originalūs garso takeliai pavadinimu „Ergo Proxy OST opus01“ ir „Ergo Proxy OST opus02“. Abiem muziką parašė kompozitorius Jošihiro Ikė (*Yoshihiro Ike*). Pirmasis talpina keletą dainų, įskaitant įžanginę ir pabaigos melodijas, atitinkami „Kiri“ (atlieka „Monoral“) ir „Paranoid Android“ (atlieka „Radiohead“). Yoshihiro Ike sukurta muzika, apjungianti vienuolių giesmes, trip-hop ir sintezatoriaus garsus, taip pat dirbtinį garso foną bei iškreiptus ir atgaline kryptimi grojamus garsus, pabrėžtia nykią serialo siužeto atmosferą.

;Dainų sąrašas

## Nuorodos
* 
* Ergo Proxy svetainėje Internet Movie Database

## Išnašos
Žalys (pavardė)

* Alfonsas Žalys – partinis, politinis bei visuomenės veikėjas;
* Bronius Žalys – Lietuvos žurnalistas, redaktorius, poetas, Australijos lietuvių bendruomenės veikėjas;
* Leonas Žalys – Lietuvos žurnalistas;
* Robertas Žalys – Lietuvos futbolininkas;
* Vytautas Žalys – lietuvių diplomatas, valstybės tarnautojas.
Raudonėlė (upė)

**Raudonėlė** – upė Šalčininkų ir Varėnos rajonuose, ilgis – 6,2 km. Ištakos Rekečių miške, teka vakarų kryptimi, įteka į Merkį 97,2 km nuo jo žiočių (kairysis intakas) Dargužiuose. Upę kerta  ir .

Upėvardis kilęs nuo spalvos pavadinimo *raudona*.

## Šaltiniai
Raudonėlė (reikšmės)

**Raudonėlė** tai:

* Raudonėlė – kaimas Molėtų rajone, Čiulėnų seniūnijoje.
* Raudonėlė – upė Šalčininkų ir Varėnos rajonuose, Merkio kairysis intakas.
Aléxis Tsípras

**Aleksis Cipras** (, g. 1974 m. liepos 28 d. Atėnuose) – Graikijos politikas, partijos „Sinaspizmos“ pirmininkas ir radikaliųjų kairiųjų koalicijos „Syriza“ lyderis. Nuo 2015 m. sausio 26 d. – Graikijos ministras pirmininkas.

## Biografija
2000 m. baigė Atėnų politechnikos universitetą, inžinierius-statybininkas. Mokėsi miestų statybos ir žemėtvarkos aspirantūroje.

Dar būdamas mokinys 9-to dešimtmečio pabaigoje pradėjo veiklą Graikijos komunistų partijos jaunimo organizacijoje, studijų metais buvo studentų judėjimo ir profsąjungos aktyvistas.

1999 m. gegužės mėn. išrinktas „Sinaspizmos“ jaunimo organizacijos sekretoriumi, aktyviai dalyvavo rengiant Graikijos socialinį forumą ir tarptautinius protestus prieš „neoliberalią globalizaciją“. 2004 m. gruodžio mėn. išrinktas „Sinaspizmos“ sekretoriumi jaunimo ir švietimo klausimams, o 2008 m. vasario mėn. – partijos pirmininku (jauniausias parlamentinės partijos vadovas Graikijos istorijoje).

2006 m. dalyvavo kovoje už Atėnų mero postą, surinkęs 10,51 % balsų užėmė trečiąją vietą. 2009 m. tapo Graikijos parlamento nariu, partijos frakcijos pirmininku.

Europos kairiųjų partija 2014 m. iškėlė A. Ciprasą kandidatu į Europos Komisijos pirmininko pareigas. Rinkiminės kampanijos metu jis kritikavo ES neoliberalų kursą ir griežto taupymo politiką, kėlė bedarbystės, Socialinio teisingumo ir pagalbos nukentėjusiems nuo ekonominės krizės problemas.

Priešlaikiniuose parlamento rinkimuose 2015 m. sausio 25 d. A. Cipraso vadovaujama partija surinko 36,3 % balsų ir gavo 149 vietas (iš 300) parlamente. Kitą dieną buvo suformuota vyriausybinė koalicija kartu su nacionalistine dešiniąja „Nepriklausomųjų graikų“ partija, o A.Cipras tapo 189-uoju Graikijos ministru pirmininku.

## Šaltiniai

|-

|-
Simon de Vlieger

**Simonas de Vligeris** (Simonas Vligeris, , apie 1601 m., Roterdamas, Nyderlandai – 1653 m., Vespas) – XVII a. Nyderlandų tapytojas, vienas garsiausių to meto Olandijos marinistų.

## Biografija
Simonas de Vligeris gimė Roterdame apie 1601 m., kas sprendžiama iš 1648 m. dokumento, kuriame dailininkas mini save 47 metų amžiaus. Labai tikėtina, kad Simono Vligerio mokytoju buvo Jan Porcellis (apie 1584–1632). 1627 m. sausio 10 d. dailininkas vedė Anna Gerridts van Willige. Šeima 1634 m. persikėlė į Delftą, kur Vligeris įstojo į vietos Šv. Luko tapytojų gildiją. Dailininkas nesustabdė kūrybos Delfte, nors 1637 m. su žmona įsigijo namą Roterdame. 

1638 m. liepos 19 d. Vligeris paminėtas Amsterdame, kurio piliečiu tapo 1643 m. sausio 5 d. Persikėlimas neabejotinai buvo susijęs su užsakymu dekoracijų projektams Marijos de Mediči 1638 m. priėmimo šventėms. Tarp 1638 ir 1645 m. Vligeris atliko užsakymus gobelenų raštams Delfte ir vargonų durelių tapybą Roterdamo *Grote Kerk* bažnyčioje, už kurią 1645 m. gavo nemenką 2000 guldenų užmokestį. Vligeris trumpais tarpais gyvendavo Roterdame, kur 1644 m. pardavė namą. 1648 m. Vligeris gavo 6000 guldenų įvertintą užsakymą vitražų sukūrimui Amsterdamo Naujojoje bažnyčioje (*Nieuwe Kerk*). 1649 m. sausį Vligeris įsigijo namą mažame Vespo miestelyje netoli Amsterdamo, kuriame mirė 1653 m.

## Darbų galerija

Vaizdas:Simon de Vlieger - Seashore - WGA25258.jpg| „Jūros krantas“ (apie 1630-40, Ermitažas, Sankt Peterburgas)
Vaizdas:Simon de Vlieger - Stormy Sea - WGA25259.jpg| „Audringa jūra“ (privatus rinkinys)
Vaizdas:Simon de Vlieger - Seascape in the Morning.jpg| „Rytmečio jūros peizažas“ (1640-45, Nacionalinė Vašingtono dailės galerija)
Vaizdas:Vlieger, Simon de - Ship in Distress off a Rocky Coast - Google Art Project.jpg| „Laivas audringoje jūroje prie uolėto kranto su nelaimės signalu“ (apie 1645, Indianapolio dailės muziejus, Indianapolis)


## Šaltiniai

* Vašingtono dailės galerijos informacija 
* wga.hu
Alytaus geležinkelio stotis

**Alytaus naujoji geležinkelio stotis** – krovininė geležinkelio stotis Alytaus miesto vakarinėje dalyje, Likiškiuose, Stoties g. 18, į šiaurės rytus nuo Simno plento viaduko. Iki 2001 m. buvo ir keleivinė stotis, kurios pastatas šiuo metu visiškai apleistas.

## Istorija

Naujoji Alytaus geležinkelio stotis atidaryta 1984 m. birželio 20 d., kai buvo uždaryta Alytaus senoji geležinkelio stotis. Kai kuriuose žemėlapiuose naujoji stotis žymėta kaip *Alytaus II stotis*. Keleivinė stotis veikė 17 metų, kol 2001 m. kovo 23 d. nutrauktas keleivinių traukinių eismas ruože Šeštokai–Alytus. Nuo to laiko stotis naudojama kaip krovininė.

## Šaltiniai

## Nuorodos
* Naujoji Alytaus geležinkelio stotis
* Geležinkelis Alytuje XX a. antroje pusėje. Interaktyvus žemėlapis ir tekstas
* Alytaus naujoji geležinkelio stotis. (Youtube.com)
Paveisiejų pušis

**Paveisiejų pušis** – botaninis gamtos paveldo objektas, išskirtinio amžiaus ir matmenų pušis, auganti Lazdijų rajone, Veisiejų seniūnijoje, Paveisiejų kaime. Lietuvos Respublikos aplinkos ministro 2012 m. birželio 13 d. įsakymu Nr. D1-495, medis paskelbtas valstybės saugomu.

 
Pušis pažymėta informacine lentele, stūkso šalikelėje , apie 1,4 km į pietvakarius nuo Petroškų kaimo. Šalia yra posūkis į Paveisiejus (į pietus), stovi rodyklė į kaimo turizmo sodybą. Už 1 km 200 m driekiasi Ringeliškės botaninis-zoologinis draustinis.

Toje pačioje pakelėje, kaimynystėje, auga dar kelios pavienės senos pušys. Paveisiejų pušiai išskirtinumą suteikia kiek pakrypęs ir suktas kamienas. Medis atrodo sveikas, geros būklės.

## Duomenys

* Paprastoji pušis (*Pinus sylvestris* L.)
* Medžio aukštis – 24 m
* Kamieno apimtis 1,3 m aukštyje – 3,10 m
* Lajos aukštis 8 m
* Lajos skersmuo 13 m 
* Lajos forma – kupolas, projekcijos plotas 265 m²
* Amžius – apie 200 metų
Pagrindiniai medžio duomenys nustatyti 2010 m.

## Nuorodos

* Saugomų teritorijų valstybės kadastras 
* Paveisiejų pušis žemėlapyje